Power Point taqdimot yaratishga mo`ljallangan dastur bo`lib, Microsoft Office

|
Power Point taqdimot yaratishga mo`ljallangan dastur bo`lib, Microsoft Office
|
bet | 3/5 | Sana | 21.02.2024 | Hajmi | 493,08 Kb. | | #160143 |
Bog'liq Reja Zamonaviy axborot-kommunikatsiya texnologiyalari va ularniPower Point taqdimot yaratishga mo`ljallangan dastur bo`lib, Microsoft Office paketi tarkibidagi dastur hisoblanadi.
Power Pointda yaratilgan fayl ppt kengaytmali fayl hisoblanadi.
Taqdimot (Prezentatsiya) – bu slaydlar ketma-ketligi.
Slayd – bu o`zida matn, grafik, rasm, jadval, ovoz va boshqa animatsiya samaralarini mujassam etgan taqdimot varag`i.
Power Point dasturi odatda Пуск-Программы-Microsoft Office-Microsoft Power Point menyular ketma-ketligi orqali ishga tushiriladi. Natijada quyidagi Power Point oynasi hosil bo`ladi.
Power Point oynasining asosiy elementlari quyidagilar:
1. Sarlavha satri. Bu satrda sistemali menyu tugmasi, dastur va fayl nomi hamda oynani boshqarish tugmalari o`rin olgan.
2. Menyu satri. Sarlavha satridan keyin menyu qatori joylashib, unda dasturda foydalanish mumkin bo`lgan barcha buyruqlar keltirilgan. Power Point dasturi menyulari quyidagilar:
Файл, Правка, Вид, Вставка, Формат, Сервис, Показ слайдов, Окно ва Справка.
3. Asboblar paneli. Keyingi qatorlarda Uskunalar paneli joylashgan. Bu panellarda eng ko`p ishlatiladigan buyruqlar piktogrammalar shaklida joylashtirilgan.
4. Ishchi soha. Bu ish ob'ekti hisoblanib, slaydni hosil qiladi.
5. Holatlar satri. Bu satrda bajarilayotgan ishlar to`g`risida ma'lumotlar berib borilishi bilan birga ba'zi tugmalar holati aks etadi.
Power Point dasturida taqdimot yaratish
Power Point dasturida taqdimot yaratish jarayoni shartli ravishda ikki bosqichga bo`linadi:
1. Taqdimotni loyihalashtirish va ma`lumotlarni kiritish;
2. Taqdimot va slaydlar animatsiya samaralarini hosil qilish.
Yangi taqdimot yaratishdan oldin yaratmoqchi bo`lgan taqdimot va slaydlarimizning tuzilishini ko`z oldimizga keltirishimiz lozim. Bu taqdimot yaratishda juda muhimdir.
Loyihalashtirish va ma`lumotlarni kiritish bosqichida dastlab albatta bitta yangi bo`sh taqdimot hosil qilish lozim. Power Point dasturini ishga tushirganda odatda 1 ta bo`sh slayddan tashkil topgan yangi taqdimot hosil bo`ladi. Agar bunday bo`lmasa, Файл menyusining Создать buyrug`i bosiladi. Natijada quyidagi yangi fayl yaratish paneli hosil bo`ladi:
Bu paneldan Новая презентация buyrug`i tanlanadi. Shundan so`ng ekranda yangi bo`sh slayd hosil bo`ladi. O`ng tomonda esa Slayd maketlari (Разметка слайда) paneli paydo bo`ladi:
Bu panelda 20 dan ortiq turli xil maket ko`rinishlari joylashgan. Maketlar har xil ob`ektlardan tashkil topishi mumkin. Masalan, 1 ta slayd matn va rasm, matn va grafik, matn va rasm, matn, jadval va animatsiyali ob`ekt va hokazolardan tashkil topishi mumkin. Umuman olganda slaydga matn, rasm (kartina) grafiklardan tashqari turli xil ob`ektlar, masalan, jadval, diagrammalarning turli ko`rinishlari, surat, animatsiyali ob`ektlar, audio va video ma`lumotlar va boshqa ma`lumotlarni joylashtirish mumkin.
Har doim Вставка menyusining Создать слайд buyrug`i orqali taqdimotga yangi bo`sh slayd qo`shish mumkin.
Slayd maketlari panelidan joriy slaydning umumiy maketini o`zgartirishimiz mumkin. Buning uchun kerakli slayd tanlanib, Slayd maketlari panelidan kerakli ko`rinishdagi maket tanlanadi.
Hosil qilingan bo`sh slayd ma`lumotlar bilan to`ldiriladi. Buning uchun namunaviy yozuv maydonchasi ustida sichqonchaning chap tugmasi bir marta bosiladi. Natijada namunaviy yozuv yo`qolib, uning o`rnida ma`lumot yozish uchun kursor paydo bo`ladi.
Kerakli ma`lumot kiritilib Enter tugmasi bosiladi.
Boshqa ma`lumotlar ham kiritilib bo`lingandan so`ng slaydga biror rangdagi fon berish ham mumkin. Buning uchun Формат menyusining Фон buyrug`i bosiladi.
Shu tariqa boshqa slaydlar ham yaratib chiqiladi.
Shuni ta`kidlash kerakki, barcha slaydlarga birdaniga fon berish ham mumkin. Buning uchun Фон buyrug`i orqali ochilgan oynadan rang tanlangach, Применить buyrug`ini emas, Применить ко всем buyrug`ini bosish lozim.
Slaydlarga bunday fon berish o`rniga tayyor rang va bezakli shablonlarni qo`llash ham mumkin. Buning uchun Формат menyusining Оформление слайда buyrug`i bosiladi. Natijada ekranning o`ng tomonida Шаблоны оформления paneli ochiladi. Bu yerda fon uchun turli tayyor bezakdagi shablonlar mavjud. Ularning ixtiyoriysi tanlanganda shablon avtomatik ravishda slaydlarga qo`llaniladi.
|
| |